Констанс је напустила Владу у јануару 1922. године, заједно са Ејмоном де Валером и другима, супротно са Англо-ирском споразуму. У Ирском грађанском рату активно се борила за републиканску ствар. После рата једно време је боравила у Сједињеним Америчким Државама. На општим изборима 1922. године није изабрана, али се већ 1923. враћа у Парламент. Заједно са другим республиканским кандидатима, она поново не заузима своје место у Доњем дому. Њени републикански ставови поново су је одвели у затвор. У затвору она, са још 92 затворенице, штрајкује глађу и бива ослобођена у року од месец дана.